Document ID: 32001D0887

Reference:
EUR-Lex - 32001D0887 - DA
Avis juridique important
|
32001D0887
2001/887/RIA: Rådets afgørelse af 6. december 2001 om beskyttelse af euroen mod falskmøntneri
EF-Tidende nr. L 329 af 14/12/2001 s. 0001 - 0002
Rådets afgørelseaf 6. december 2001om beskyttelse af euroen mod falskmøntneri(2001/887/RIA)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 31 og artikel 34, stk. 2, litra c),under henvisning til Den Franske Republiks initiativ(1),under henvisning til udtalelse fra Europa-Parlamentet(2), ogud fra følgende betragtninger:(1) I Rådets forordning (EF) nr. 974/98 af 3. maj 1998 om indførelse af euroen(3) fastsættes det, at eurosedler og euromønter skal sættes i omløb fra den 1. januar 2002, og at de deltagende medlemsstater skal sikre, at der findes passende sanktioner mod efterligning og forfalskning af europengesedler og -mønter.(2) Den beskyttelse af euroen, som de ovennævnte instrumenter yder, bør udbygges og styrkes ved hjælp af bestemmelser, som sikrer et tæt samarbejde mellem medlemsstaternes kompetente myndigheder, Den Europæiske Centralbank, de enkelte medlemsstaters centralbanker, Europol og Eurojust for så vidt angår bekæmpelse af forfalskning af euroen.(3) Rådet vedtog den 29. maj 2000 rammeafgørelse 2000/383/RIA om styrkelse af beskyttelsen mod falskmøntneri, ved hjælp af strafferetlige og andre sanktioner i forbindelse med indførelse af euroen(4).(4) Rådet vedtog den 28. juni 2001 forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri(5), og Rådets forordning (EF) nr. 1339/2001 om udvidelse af virkningerne af forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri, til også at omfatte de medlemsstater, der ikke har indført euroen som fælles valuta(6) -TRUFFET FØLGENDE AFGØRELSE:Artikel 1DefinitionerI denne afgørelse forstås ved:a) "falske sedler" og "falske mønter": sedler og mønter som defineret i artikel 2 i forordning (EF) nr. 1338/2001b) "falskmøntneri og strafbare handlinger, der vedrører falskmøntneri i forbindelse med euroen": de handlinger i forbindelse med euroen, der er beskrevet i artikel 3-5 i rammeafgørelse 2000/383/RIAc) "kompetente myndigheder": de myndigheder, som medlemsstaterne har udpeget med henblik på centralisering af oplysninger, navnlig de nationale centralkontorer, og med henblik på påvisning af falskmøntneri og strafbare handlinger, der vedrører falskmøntneri i forbindelse med euroen, retsforfølgning eller domfældelsed) "Genève-konventionen": den internationale konvention til bekæmpelse af falskmøntneri, der blev undertegnet den 20. april 1929 i Genève, og protokollen hertile) "Europol-konventionen": konventionen af 26. juli 1995 om oprettelse af en europæisk politienhed(7).Artikel 2Sagkyndig undersøgelse af sedler og mønterMedlemsstaterne drager i forbindelse med efterforskning af falskmøntneri og strafbare handlinger, der vedrører falskmøntneri i forbindelse med euroen, omsorg for:a) at et nationalt analysecenter (NAC), som er udpeget eller oprettet i medfør af artikel 4, stk. 1, i forordning (EF) nr. 1338/2001, foretager de nødvendige sagkyndige undersøgelser af sedler, der formodes at være falske, ogb) at et nationalt møntanalysecenter (NCAC), som er udpeget eller oprettet i medfør af artikel 5, stk. 1, i forordning (EF) nr. 1338/2001, foretager de nødvendige sagkyndige undersøgelser af mønter, der formodes at være falske.Artikel 3Videresendelse af resultaterne af de sagkyndige undersøgelserMedlemsstaterne sikrer, at resultaterne af de undersøgelser, som NAC og NCAC udfører i medfør af artikel 2, meddeles Europol efter bestemmelserne i Europol-konventionen.Artikel 4Underretningspligt1. Medlemsstaterne sikrer, at de nationale centralkontorer, som er omhandlet i artikel 12 i Genève-konventionen, i overensstemmelse med Europol-konventionen meddeler Europol centraliserede oplysninger om efterforskning af falskmøntneri og strafbare handlinger, der vedrører falskmøntneri i forbindelse med euroen, herunder oplysninger fra tredjelande. Medlemsstaterne og Europol samarbejder om at bestemme, hvilke oplysninger der skal meddeles. Oplysningerne skal mindst omfatte identifikation af de involverede personer, identifikation af de strafbare handlinger, de nærmere omstændigheder ved afsløringen af de strafbare handlinger, beslaglæggelsen og forbindelser til andre sager.2. Medlemsstaternes kompetente myndigheder gør, når det er hensigtsmæssigt under efterforskning af falskmøntneri og strafbare handlinger, der vedrører falskmøntneri af euroen, brug af de faciliteter, som den midlertidige retlige samarbejdsenhed tilbyder, og senere af Eurojusts samarbejdsfaciliteter, når denne er oprettet, i overensstemmelse med de bestemmelser, der er fastsat i instrumentet om oprettelse af den midlertidige retlige samarbejdsenhed og Eurojust.Artikel 5IkrafttrædenDenne afgørelse træder i kraft på dagen for offentliggørelsen i EF-Tidende.Udfærdiget i Bruxelles, den 6. december 2001.På Rådets vegneM. VerwilghenFormand(1) EFT C 75 af 7.3.2001, s. 1.(2) Udtalelse afgivet den 23.10.2001 (endnu ikke offentliggjort i EF-Tidende).(3) EFT L 139 af 11.5.1998, s. 1.(4) EFT L 140 af 14.6.2000, s. 1.(5) EFT L 181 af 4.7.2001, s. 6.(6) EFT L 181 af 4.7.2001, s. 11.(7) EFT C 316 af 27.11.1995, s. 2. Senest ændret ved protokol af 30. november 2000 (EFT C 358 af 13.12.1000, s. 2).

Summary:
Beskyttelse af euroen mod falskmøntneri
Beskyttelse af euroen mod falskmøntneri
RESUMÉ AF:
Rådets afgørelse 2001/887/RIA om beskyttelse af euroen mod falskmøntneri
HVAD ER FORMÅLET MED AFGØRELSEN?
              
Formålet med denne afgørelse er at sikre, at der gennemføres sammenhængende og effektive analyser af de formodede falske penge under efterforskning af eurofalskmøntneri, og at der deles oplysninger mellem EU-landene.
HOVEDPUNKTER
              
I forbindelse med indførelsen af euroen den 1. januar 2002 supplerede denne afgørelse et antal eksisterende regler om beskyttelse af euroen mod falskmøntneri, nemlig:
Rådets rammeafgørelse 2000/383/RIA, som blev erstattet af direktiv 2014/62/EU, om brug af straffelovgivning til at beskytte euroen og andre valutaer mod falskmøntneri
Rådets forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri.
Under efterforskning af forfalskning af euroen skal EU-landene sikre, at de nationale analysecentre (NAC) foretager de nødvendige sagkyndige undersøgelser af eurosedler, der formodes at være falske, mens nationale møntanalysecentre (NCAC) skal foretage disse undersøgelser for mønter, der formodes at være falske. EU-landene skal videresende resultaterne af disse sagkyndige undersøgelser til Europol (Den Europæiske Politienhed).
EU-landenes nationale centralkontorer med ansvar for efterforskning af forfalskning af euroen og relaterede strafbare handlinger skal sende centraliserede oplysninger om deres efterforskning, herunder oplysninger modtaget fra ikke-EU-lande, til Europol. Oplysningerne skal mindst omfatte:
identifikation af de involverede personer
beskrivelse af de strafbare handlinger
de nærmere omstændigheder ved afsløringen af de strafbare handlinger
forhold vedrørende beslaglæggelsen
eventuelle forbindelser til andre sager.
For at samarbejde om efterforskning af falskmøntneri og strafbare handlinger, der vedrører forfalskning af euroen, skal de kompetente myndigheder i EU-landene gøre brug af faciliteterne i Eurojust.
Rådets afgørelse 2005/37/EF opretter Det Europæiske Tekniske og Videnskabelige Center, hvis rolle det er at beskytte euromønter mod forfalskning. Det gør det ved at analysere og klassificere falske euromønter og bistå nationale myndigheder.
HVORNÅR GÆLDER AFGØRELSEN FRA?
              
Den har været gældende siden den 14. december 2001.
BAGGRUND
              
For yderligere oplysninger henvises til:
Bekæmpelse af forfalskning (Europa-Kommissionen)
Bekæmpelse af forfalskning (Den Europæiske Centralbank).
HOVEDDOKUMENT
            
Rådets afgørelse 2001/887/RIA af 6. december 2001 om beskyttelse af euroen mod falskmøntneri (EFT L 329 af 14.12.2001, s. 1-2)
TILHØRENDE DOKUMENTER
            
Rådets forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri (EFT L 181 af 4.7.2001, s. 6-10)
Efterfølgende ændringer af forordning (EF) nr. 1338/2001 er blevet indarbejdet i grundteksten. Denne konsoliderede udgave har ingen retsvirkning.
Kommissionens afgørelse 2005/37/EF af 29. oktober 2004 om oprettelse af Det Europæiske Tekniske og Videnskabelige Center (ETSC) og om samordning af de tekniske aktiviteter med henblik på at beskytte euromønterne mod falskmøntneri (EUT L 19 af 21.1.2005, s. 73-74)
Europa-Parlamentets og Rådets direktiv 2014/62/EU af 15. maj 2014 om strafferetlig beskyttelse af euroen og andre valutaer mod falskmøntneri og om erstatning af Rådets rammeafgørelse 2000/383/RIA (EUT L 151 af 21.5.2014, s. 1-8)
seneste ajourføring 03.04.2017